Rozhodnutie Rady
z 15. októbra 2007
o podpísaní a predbežnom vykonávaní Protokolu k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej s cieľom zohľadniť pristúpenie Bulharskej republiky a Rumunska k Európskej únii
(2008/881/ES)
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej článok 310 v spojení s jej článkom 300 ods. 2 prvým pododsekom prvou vetou,
so zreteľom na Akt o pristúpení Bulharska a Rumunska k Európskej únii, a najmä na jeho článok 6 ods. 2,
so zreteľom na návrh Komisie,
keďže:
(1)
Dňa 23. októbra 2006 Rada splnomocnila Komisiu, aby v mene Európskeho spoločenstva a jeho členských štátov rokovala s Marokom o protokole, ktorým sa menia a dopĺňajú dohody uzatvorené medzi Európskym spoločenstvom a tretími krajinami, a to najmä Euro-stredomorská dohoda o pridružení medzi Európskymi spoločenstvami a jeho členskými štátmi na jednej strane a Marokom na strane druhej s cieľom zohľadniť pristúpenie Bulharskej republiky a Rumunska k Európskej únii.
(2)
Tieto rokovania boli k spokojnosti Komisie úspešne zavŕšené.
(3)
Text protokolu dohodnutého s Marokom v článku 9 ods. 2 stanovuje predbežné vykonávanie protokolu do nadobudnutia jeho platnosti.
(4)
Je vhodné podpísať protokol a vykonávať ho predbežne do ukončenia postupov potrebných na jeho uzavretie,
ROZHODLA TAKTO:
Článok 1
Týmto sa v mene Európskeho spoločenstva a jeho členských štátov schvaľuje Protokol k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej s cieľom zohľadniť pristúpenie Bulharskej republiky a Rumunska k Európskej únii s výhradou uzavretia uvedeného protokolu.
Text protokolu je pripojený k tomuto rozhodnutiu.
Článok 2
Týmto sa predseda Rady poveruje určiť osobu(-y) splnomocnenú(-é) podpísať v mene Európskeho spoločenstva a jeho členských štátov Protokol k Euro-stredomorskej dohode medzi Európskymi spoločenstvami a ich členskými štátmi na jednej strane a Marockým kráľovstvom na strane druhej s cieľom zohľadniť pristúpenie Bulharskej republiky a Rumunska k Európskej únii.
Článok 3
Protokol sa predbežne vykonáva od 1. januára 2007 s výhradou jeho uzavretia k neskoršiemu dátumu.
V Luxemburgu 15. októbra 2007